ടെസ്റ്റ് പോസിറ്റിവിറ്റി നിരക്ക് കുറഞ്ഞാല് സിനിമ തീയറ്ററുകള് തുറക്കുന്ന കാര്യത്തില് തീരുമാനമെടുക്കും വിനോദ നികുതി ഇളവ് നല്കുന്നത് പരിഗണിക്കും: സജി ചെറിയാന് കൊച്ചി : ടെസ്റ്റ് പോസിറ്റിവിറ്റി നിരക്ക് കുറഞ്ഞാല് സിനിമ തീയറ്ററുകള് തുറക്കുന്ന കാര്യത്തില് തീരുമാനമെടുക്കുമെന്ന് സാംസ്കാരിക മന്ത്രി സജി ചെറിയാന്. ടെസ്റ്റ് പോസിറ്റിവിറ്റി നിരക്ക് എട്ട് ശതമാനമെങ്കിലുമായാല് തീയറ്ററുകള് തുറക്കാമെന്നും വിനോദ നികുതി ഇളവ് നല്കുന്നത് സര്ക്കാര് പരിഗണനയില് ഉണ്ടെന്നും അദ്ദേഹം പറഞ്ഞു.സര്ക്കാര് നേരിട്ട് ഒടിടി പ്ലാറ്റ്ഫോം തുടങ്ങുമെന്നും മന്ത്രി പറഞ്ഞു. സംസ്ഥാനത്ത് തീയേറ്ററുകള് തുറന്നു പ്രവര്ത്തിക്കാന് സര്ക്കാര് അനുമതി നല്കണമെന്ന് ആവശ്യപ്പെട്ടുകൊണ്ട് തീയറ്ററുടമകളുടെ സംഘടനയായ ഫിയോക് കഴിഞ്ഞ ദിവസം കൊച്ചിയില് യോഗം ചേര്ന്നിരുന്നു. വ്യവസായവാണിജ്യ സ്ഥാപനങ്ങള് തുറക്കാന് അനുമതി നല്കിയിട്ടും തിയേറ്ററുകളെ മാത്രം ഒഴിവാക്കിയത് ശരിയല്ലെന്ന് ഭാരവാഹികള് പറഞ്ഞു. വിനോദ നികുതിയില് നിന്നും ഫിക്സഡ് വൈദ്യുതി ചാര്ജില് നിന്ന് തല്ക്കാലത്തേക്ക് തീയേറ്ററുകളെ ഒഴിവാക്കാന് ആവശ്യപ്പെടാനും യോഗം തീരുമാനിച്ചിരുന്നു.